b'\n_START_ARTICLE_\nUrodilatin\n_START_PARAGRAPH_\nUrodilatin je peptidni hormon, ki ga izlo\xc4\x8dajo ledvice v primeru povi\xc5\xa1anega krvnega tlaka. Urodilatin ni prisoten v sistemskem krvnem obtoku: izlo\xc4\x8data ga le distalni tubul nefrona ter zbiralce, zato vpliva le na delovanje ledvic. Urodilatin inhibira reabsorpcijo vode in NaCl v zbiralcu v sredici ledvic, zaradi \xc4\x8desar ima v kon\xc4\x8dni fazi tako kot atrijski natriureti\xc4\x8dni peptid (ANP) diureti\xc4\x8dni in natriureti\xc4\x8dni u\xc4\x8dinek._NEWLINE_V primerjavi z ANP-jem se urodilatin razlikuje po tem, da ima dodatne \xc5\xa1tiri aminokisline na N-koncu (skupno torej 32), poleg tega pa ANP v krvnem obtoku razgradijo nevtralne endopeptidaze, ki nimajo nobenega vpliva na urodilatin, zaradi \xc4\x8desar ima slednji mo\xc4\x8dnej\xc5\xa1i u\xc4\x8dinek.'